# San Gregorio (Califòrnia)

San Gregorio, nomenat en espanhòl en onor de Sant Gregòri, es un comunitat non incorporada del Comtat de San Mateo dins l'estat american de Califòrnia. Es situada prèp de la Rota 1, de las plajas d'Estat de San Gregorio e Pomponio, e del Rèc de Pomponio. Es traversada per lo Rèc de San Gregorio, la Rota 84, e tanben per la Stage Road. En 2010, l'airal de San Gregorio (La zòna jol còde ZIP 94074) comptava 214 abitants. San Gregorio se tròba 11,4km al nòrd de Pescadero, 12,8km a l'oèst de la CDP de La Honda, e 17,3 km al sud de Half Moon Bay.

## Clima

Amb un clima de tipe mediterranèu d'estiu temperat (Csb) segon lo classificacion de Köppen, San Gregorio benefícia de vents doçes tota l'annada, malgrat d'unes matins freges.
Donadas climaticas a San Gregorio (SAN GREGORIO 2 SE) :
| Mes | Gen | Feb | Mar | Abr | Mai | Jun | Jul | Ago | Set | Oct | Nov | Dec | Annada |
| Temperaturas maximalas mejanas °F (°C) | 59.3 (15.2) | 59.9 (15.5) | 61.0 (16.1) | 62.6 (17.0) | 64.5 (18.1) | 67.3 (19.6) | 69.8 (21.0) | 70.4 (21.3) | 71.1 (21.7) | 68.5 (20.3) | 63.0 (17.2) | 58.7 (14.8) | 64.7 (18.2) |
| Temperaturas mejanas °F (°C) | 49.3 (9.6) | 50.1 (10.1) | 50.9 (10.5) | 52.2 (11.2) | 54.8 (12.7) | 57.3 (14.1) | 59.8 (15.4) | 60.4 (15.8) | 59.6 (15.3) | 56.6 (13.7) | 52.0 (11.1) | 48.7 (9.3) | 54.3 (12.4) |
| Temperaturas minimalas mejanas °F (°C) | 39.3 (4.1) | 40.4 (4.7) | 40.8 (4.9) | 41.8 (5.4) | 45.0 (7.2) | 47.2 (8.4) | 49.9 (9.9) | 50.3 (10.2) | 48.1 (8.9) | 44.6 (7.0) | 40.9 (4.9) | 38.8 (3.8) | 43.9 (6.6) |
| Precipitacions mej. inches (cm) | 5.79 (147) | 5.84 (148) | 4.57 (116) | 2.12 (54) | 1.01 (26) | 0.33 (8.4) | 0.09 (2.3) | 0.14 (3.6) | 0.30 (7.6) | 1.53 (39) | 3.52 (89) | 5.54 (141) | 30.78 (782) |
| Mej. jorns de precipitacion | 12.4 | 12.2 | 12.6 | 9.2 | 5.8 | 3.9 | 2.6 | 3.0 | 3.1 | 5.5 | 10.8 | 12.1 | 93.2 |
| Source: NCEI (Climate Data Online - Station Details - San Gregorio ||||||||||||||

## Istòria

La primièra exploracion terrèstra europèa de Nauta Califòrnia, l'expedicion espanhòla de Portolà, traversèt la region durant son viatge cap al nòrd, e campèt per tres jorns prèp de l'actual San Gregorio abans de contunhar son viatge cap al nòrd (24-26 d'octobre de 1769). Juan Crespí, un missionari franciscan, notèt dins son jornal: "Es un bon endrech, amb de bonas tèrras e una aiga abondanta, ont una bona mission poiriá èsser establida". Cap de mission es pas jamai estada establida aquí, pasmens. La seria de missions espanhòlas establidas durant las cinquanta annadas seguentas seguissián una rota mai interiora traversant San José. A l'epòca mexicana, la region aperteniá al Rancho de San Gregorio.
San Gregorio èra una vila en plen desvolopament dins las annadas 1850, quora los rics de San Francisco venián a San Gregorio en diligéncia per anar pescar, caçar, se banhar en mar e far de corsas de batèl. Los bastiments son totjorn aquí, mas i pas mai un otèl dobèrt. Al sègle XIX, una comunitat chinesa s'installèt long del riu que travèrsa San Gregorio. Pasmens, los bastiments de l'anciana comunitat son estats emportats per de fòrtas pluèjas. Lo magasin general de San Gregorio es totjorn en activitat dempuèi 1889. L'arrèst original de la diligéncia se tròba just en fàcia de la rota 84, en fàcia del magasin. En 1915, la comunitat abrigava sèt formatjariás. San Gregorio foguèt lo site de maites rodatge de scènas e d'episòdis d'emissions de television.

## Nòtas e referéncias

* 1 2 .
* ↑ . GGKEY:403N5Z6QERG.